10. Styrelsen for Patientsikkerheds sundhedsfaglige tilsyn [adresse] efter 
høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det sundhedsfaglige tilsyn vedrørende 
blodfortyndende medicin, som Styrelsen for Patientsikkerhed har udført i [adresse] 21. marts 
2023. Tilsynsrapporten har været i høring hos Ældrerådet forud for den politiske behandling.
Styrelsen for Patientsikkerhed fører det overordnede tilsyn med sundhedsforhold og den sundhedsfaglige 
virksomhed på sundhedsområdet. Styrelsen undersøger ved tilsynet, om behandling og pleje foregår fagligt 
forsvarligt. Herudover reagerer styrelsen ved åbenlyse fejl og mangler af betydning for patientsikkerheden.
Det er behandlingsstedet, der er genstand for tilsynet, ikke de enkelte sundhedspersoner.
Vurdering af patientsikkerheden er baseret på observationer, interview, journal- og instruksgennemgang 
samt gennemgang af medicinbeholdninger og medicinlister hos borgere i behandling med blodfortyndende 
medicin.
Styrelsen for Patientsikkerhed undersøger en række målepunkter i relation til blodfortyndende medicin 
under følgende områder:

[adresse] organisering

Faglige fokuspunkter

Medicinhåndtering

Overgange i patientforløb

Øvrige fund.
Styrelsen for Patientsikkerhed vurderer tilsynene efter fire kategorier: Ingen, mindre, større eller kritiske 
problemer af betydning for patientsikkerheden. 
Sygeplejen Hinnerup placeres i højeste kategori, ”Ingen problemer af betydning for patientsikkerheden”.
VURDERING
Social og Sundhed finder det positivt, at [adresse] placeres i højeste kategori. 
Tilsynet konstaterer, at alle målepunkter er opfyldt. Styrelsen oplyser, at [adresse] fremstår 
sundhedsfagligt velorganiseret med gode procedurer og høj grad af systematik i forhold til arbejdet med 
blodfortyndende medicin. Der blev ikke identificeret problemer af betydning for patientsikkerheden.
Tilsynsrapporten har været i høring hos Ældrerådet i perioden 3. til 17. maj 2023. Ældrerådets høringssvar 
er vedlagt som bilag.
[adresse]: EMN-2021-03346
Dok-ID: 3531986
Sagsbehandler: gila
Byråd
27. juni 2023  19:00
Ældrerådet glæder sig over og anerkender den indsats, der ligger bag tilsynets resultat. Ældrerådet 
bemærker, at det giver tryghed for borgerne.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende [adresse] tages til 
efterretning.
BESLUTNING
Social- og Sundhedsudvalget, 6. juni 2023:
Fraværende: Ingen
Indstilles godkendt.
Økonomiudvalget, 20. juni 2023:
Fraværende: Odeline Madsen
Indstilles godkendt. 
Byrådet, 27. juni 2023:
Fraværende: Freddy Nielsen
Godkendt.
Bilag
1.
Tilsynsrapport Sygeplejen Hinnerup 21-03-23 (3543261)
2.
Høringssvar fra Ældrerådet af 8. maj 2023 (3545847)
